CELEX: 62020CA0087
Language: et
Date: 2021-05-12 00:00:00
Title: Kohtuasi C-87/20: Euroopa Kohtu (seitsmes koda) 12. mai 2021. aasta otsus (Bundesfinanzhofi eelotsusetaotlus – Saksamaa) – Hauptzollamt B versus XY (Eelotsusetaotlus – Looduslike looma- ja taimeliikide kaitse nendega kauplemise reguleerimise teel – Määrus (EÜ) nr 338/97 ja määrus (EÜ) nr 865/2006 – Tuuraliste kaaviar – Euroopa Liidu tolliterritooriumile sissetoomine isikliku asja või majatarbena – Impordiluba – Erand – Piirmäär 125 grammi inimese kohta – Ületamine – Kavatsus see teistele kinkida)

12.7.2021   
            
            
               ET
            
            
               Euroopa Liidu Teataja
            
            
               C 278/19
            
         
      Euroopa Kohtu (seitsmes koda) 12. mai 2021. aasta otsus (Bundesfinanzhofi eelotsusetaotlus – Saksamaa) – Hauptzollamt B versus XY
      (Kohtuasi C-87/20) (1)
      
      (Eelotsusetaotlus - Looduslike looma- ja taimeliikide kaitse nendega kauplemise reguleerimise teel - Määrus (EÜ) nr 338/97 ja määrus (EÜ) nr 865/2006 - Tuuraliste kaaviar - Euroopa Liidu tolliterritooriumile sissetoomine isikliku asja või majatarbena - Impordiluba - Erand - Piirmäär 125 grammi inimese kohta - Ületamine - Kavatsus see teistele kinkida)
      (2021/C 278/26)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Kassaator: Hauptzollamt B
      
         Vastustaja: XY
      
         Resolutsioon
      
      
                  1.
               
               
                  Nõukogu 9. detsembri 1996. aasta määruse (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, mida on muudetud komisjoni 1. detsembri 2014. aasta määrusega (EL) nr 1320/2014, artikli 7 lõiget 3 tuleb tõlgendada nii, et tuuraliste kaaviari võib pidada selle Euroopa Liidu tolliterritooriumile toomisel „isiklikuks asjaks või majatarbeks“ kõnealuse sätte tähenduses, kui see kavatsetakse kinkida kolmandale isikule, tingimusel et miski ei viita kaubanduslikule eesmärgile, ning selle suhtes võib seega kohaldada kõnealuses sättes ette nähtud erandit importija kohustusest esitada impordiluba.
               
            
                  2.
               
               
                  Komisjoni 4. mai 2006. aasta määruse (EÜ) nr 865/2006, millega kehtestatakse määruse nr 338/97 üksikasjalikud rakenduseeskirjad, mida on muudetud komisjoni 5. juuni 2015. aasta määrusega (EL) 2015/870, artikli 57 lõike 5 punkti a tuleb tõlgendada nii, et kui Euroopa Liidu tolliterritooriumile tuuakse tuuraliste kaaviari piirmäära 125 grammi inimese kohta ületavas koguses ning importijal puudub selle impordi jaoks luba, peab pädev tolliasutus konfiskeerima kogu niimoodi imporditud tuuraliste kaaviari.
               
            
         (1)  ELT C 175, 25.5.2020.